CELEX: 62011CA0397
Language: da
Date: 2013-05-30 00:00:00
Title: Sag C-397/11: Domstolens dom (Første Afdeling) af 30. maj 2013 — Erika Jőrös mod Aegon Magyarország Hitel Zrt. (anmodning om præjudiciel afgørelse fra Fővárosi Bíróság — Ungarn) (Direktiv 93/13/EØF — urimelige kontraktvilkår i forbrugeraftaler — en national retsinstans’ undersøgelse ex officio af, om et kontraktvilkår er urimeligt — konsekvenser, der af den nationale retsinstans skal drages af, at der foreligger et urimeligt kontraktvilkår)

3.8.2013   
            
            
               DA
            
            
               Den Europæiske Unions Tidende
            
            
               C 225/8
            
         Domstolens dom (Første Afdeling) af 30. maj 2013 — Erika Jőrös mod Aegon Magyarország Hitel Zrt. (anmodning om præjudiciel afgørelse fra Fővárosi Bíróság — Ungarn)
   (Sag C-397/11) (1)
   
   (Direktiv 93/13/EØF - urimelige kontraktvilkår i forbrugeraftaler - en national retsinstans’ undersøgelse ex officio af, om et kontraktvilkår er urimeligt - konsekvenser, der af den nationale retsinstans skal drages af, at der foreligger et urimeligt kontraktvilkår)
   2013/C 225/12
   Processprog: ungarsk
   
      Den forelæggende ret
   
   Fővárosi Törvényszék (tidligere Fővárosi Bíróság)
   
      Parter i hovedsagen
   
   
      Sagsøger: Erika Jőrös
   
      Sagsøgt: Aegon Magyarország Hitel Zrt.
   
      Sagens genstand
   
   Anmodning om præjudiciel afgørelse — Fővárosi Bíróság — fortolkning af artikel 7, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (EFT L 95, s. 29) — national lovgivning, hvorefter en national retsinstans kun kan foretage en begrænset prøvelse af den urimelige karakter af almindelige kontraktvilkår, når sagens parter ikke udtrykkeligt nedlægger påstand herom — en national appeldomstols beføjelse til af egen drift at fastslå, at et vilkår i en kontrakt er urimeligt, skønt spørgsmålet ikke har været rejst i førsteinstansen, og der efter de nationale regler ikke kan tages hensyn til nye faktiske omstændigheder og nye beviser under appelsagen
   
      Konklusion
   
   
               1)
            
            
               Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at når en national retsinstans, som er forelagt en appelsag vedrørende en tvist, der vedrører gyldigheden af kontraktvilkår i en aftale, som er indgået mellem en erhvervsdrivende og en forbruger på grundlag af en formular, der er affattet på forhånd af den pågældende erhvervsdrivende, i henhold til sine nationale procesregler har kompetence til at foretage en undersøgelse af enhver ugyldighedsgrund, der klart fremgår af de i første instans fremlagte oplysninger, og i givet fald i forhold til de faktiske omstændigheder, der er blevet fastlagt, at omkvalificere det retlige grundlag, som er blevet gjort gældende, med henblik på at fastslå, at disse kontraktvilkår er ugyldige, skal den ex officio eller ved at omkvalificere kravets retlige grundlag foretage en bedømmelse af, om de pågældende kontraktvilkår er urimelige på grundlag af direktivets kriterier.
            
         
               2)
            
            
               Artikel 6, stk. 1, i direktiv 93/13 skal fortolkes således, at en national retsinstans, der fastslår, at et kontraktvilkår er urimeligt, har pligt til dels uden at afvente, at forbrugeren fremsætter en anmodning om dette, at drage alle de konsekvenser, der ifølge national ret følger af denne konstatering, med henblik på at sikre sig, at forbrugeren ikke er bundet af dette kontraktvilkår, dels principielt på grundlag af objektive kriterier at foretage en bedømmelse af, om kontrakten kan opretholdes uden det pågældende vilkår.
            
         
               3)
            
            
               Direktiv 93/13 skal fortolkes således, at en national retsinstans, der ex officio har fastslået, at et kontraktvilkår er urimeligt, i videst muligt omfang skal foretage en anvendelse af sine nationale procesregler, således at alle de konsekvenser, der ifølge national ret følger af konstateringen af, at det pågældende vilkår er urimeligt, drages med henblik på at sikre sig, at forbrugeren ikke bindes af dette vilkår.
            
         
      (1)  EUT C 331 af 12.11.2011.